Diari Oficial de la Generalitat Valenciana


Sumari del DOGV 9594, del 12-05-2023 (2023/4764)

RESOLUCIÓ de 2 de maig de 2023, de la directora general de Relacions amb Les Corts, de la Presidència de la Generalitat, per la qual es publica el conveni de col·laboració entre la Generalitat, a través de Conselleria d'Educació, Cultura i Esport, i l'Ajuntament de Silla per a la nova autorització del centre docent públic de Formació Bàsica de Persones Adultes (cicle I i II) de titularitat municipal, de l'esmentada localitat, per trasllat de les seues instal·lacions i modificació de l'autorització per canvi en el cicle, etapa o nivell educatiu per al qual va ser autoritzat.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9594

Data del DOGV
:   12-05-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/4764


Data del document
:   02-05-2023

Organisme emissor
:   Presidència de la Generalitat

Tipus de document
:   Resolució

RESOLUCIÓ de 2 de maig de 2023, de la directora general de Relacions amb Les Corts, de la Presidència de la Generalitat, per la qual es publica el conveni de col·laboració entre la Generalitat, a través de Conselleria d'Educació, Cultura i Esport, i l'Ajuntament de Silla per a la nova autorització del centre docent públic de Formació Bàsica de Persones Adultes (cicle I i II) de titularitat municipal, de l'esmentada localitat, per trasllat de les seues instal·lacions i modificació de l'autorització per canvi en el cicle, etapa o nivell educatiu per al qual va ser autoritzat. [2023/4764]  
  
La Generalitat, a través de Conselleria d'Educació, Cultura i Esport, i l'Ajuntament de Silla han subscrit, prèvia tramitació reglamentària, el dia 21 d'abril de 2023, el conveni per a la nova autorització del centre docent públic de Formació Bàsica de Persones Adultes (cicle I i II) de titularitat municipal, de l'esmentada localitat, per trasllat de les seues instal·lacions i modificació de l'autorització per canvi en el cicle, etapa o nivell educatiu per al qual va ser autoritzat, i d'acord amb allò que preveu l'article 20 del Decret 176/2014, de 10 d'octubre, del Consell, pel qual es regulen els convenis que subscriga la Generalitat i el seu registre, una vegada inscrit en el Registre de Convenis de la Generalitat amb data 28 d'abril de 2023 i número 367/2023, és procedent la publicació en el Diari Oficial de la Generalitat Valenciana del conveni esmentat, que figura annex a aquesta resolució.  
  
València, 2 de maig de 2023.- La directora general de Relacions amb Les Corts: Ana Belén Domínguez Cana.  
  
  
Conveni entre la Generalitat, a través de la Conselleria Educació, Cultura I Esport, i l'Ajuntament de Silla, per a la nova autorització del centre docent públic de Formació Bàsica de Persones Adultes (cicle I i II), de titularitat municipal, de l'esmentada localitat, per trasllat de les seues instal·lacions i modificació de l'autorització per canvi en el cicle, etapa o nivell educatiu per al qual va ser autoritzat  
  
  
València,  
  
Reunits  
D'una banda, Raquel Tamarit Iranzo, consellera d'Educació, Cultura i Esport, en virtut de l'article 28.g de la Llei 5/1983, de 30 de desembre, del Consell (DOGV 20.12.1983), el Decret 12/2022, de 17 de maig, del president de la Generalitat, pel qual nomena a la persona titular de la Conselleria d'Educació, Cultura i Esport (DOGV 14.05.2022), i l'article 6.3 del Decret 176/2014, de 10 d'octubre, del Consell, pel qual regula els convenis que subscriga la Generalitat i el seu registre (DOGV 13.10.2014), en nom i representació de la Generalitat, expressament autoritzat per a la signatura del present conveni en virtut de l'Acord del Consell de data 24 de març de 2023.  
I de l'altra, Vicente Zaragoza Alberola, com a alcalde president de l'Ajuntament de Silla, la seua legitimació i representació per a aquest acte es deriva de la seua condició i càrrec d'alcalde president de l'esmentat ajuntament, autoritzat per a subscriure el present conveni d'acord amb el que disposa l'article 21.1.b de la Llei 7/1985, de 2 d'abril, reguladora de les bases de règim local i facultat per a aquest acte per acord de la Junta de Govern Local del mencionat Ajuntament de data 3 de març de 2023. Assistit per la secretària general de l'Ajuntament, en l'exercici de les funcions que li atribueix l'article 92.1.a de la Llei 7/1985, de 2 d'abril, i articles 1 i 3 del Reial decret 128/2018, de 16 de març, pel qual es regula el règim jurídic dels funcionaris d'Administració Local amb habilitació de caràcter nacional.  
  
Manifesten  
1. L'Ajuntament de Silla va acordar sol·licitar una nova autorització per trasllat d'instal·lacions i modificació de l'autorització per canvi en el cicle, etapa o nivell educatiu per al qual va ser autoritzat, per al centre docent públic de Formació Bàsica de Persones Adultes de Silla, de la seua titularitat municipal, a Silla, dins del marc educatiu vigent establit per la Llei orgànica 2/2006, de 3 de maig, d'educació (BOE 106, 04.05.2006), la Llei 1/1995, de 20 de gener, de la Generalitat Valenciana, de formació de les persones adultes (DOGV 1439, 31.01.1995), el Decret 220/1999, de 23 de novembre, del Govern Valencià, pel qual es regulen els programes formatius que figuren en la Llei 1/1995, de 20 de gener, de la Generalitat Valenciana de formació de les persones adultes, i s'estableix el currículum dels programes d'alfabetització i programes per a adquirir i actualitzar la formació bàsica de les persones adultes fins a l'obtenció del títol de Graduat en Educació Secundària, a la Comunitat Valenciana (DOGV 3638, 02.12.1999), el Decret 207/2003, de 10 d'octubre, del Consell de la Generalitat, pel qual s'estableixen els requisits mínims dels centres docents de formació de persones adultes que impartisquen ensenyaments bàsics (DOGV 4606, 14.10.2003), el Decret 256/2004, de 12 de novembre, del Consell de la Generalitat, pel qual es modifica el Decret 207/2003, de 10 d'octubre (DOGV 4884, 16.11.2004) i el Decret 23/2006, de 17 de febrer, pel qual es modifica el Decret 207/2003, de 10 d'octubre (DOGV 5203, 21.02.2006)  
  
2. La disposició addicional segona, punt 2, de la Llei orgànica 8/1985, de 3 de juliol (BOE 4 de juliol), reguladora del dret a l'educació, estableix que la creació de centres docents públics els titulars dels quals siguen les corporacions locals s'ha de fer per conveni entre l'administració educativa competent i les corporacions.  
  
3. Tal com estableix l'article 11 de la Llei 1/1995, de 20 de gener, ja esmentada: «Els programes per a la formació de les persones adultes prevists en l'article 5 d'aquesta llei, es podran impartir en les modalitats d'ensenyament presencial i a distància en centres públics o privats que estiguen autoritzats».  
4. Tal com estableix l'article 70 de la Llei 2/2006, de 3 de maig (LOE), ja esmentada: «Quan l'educació de les persones adultes conduïsca a l'obtenció d'un dels títols establits en la present llei, serà impartida en centres docents ordinaris o específics, degudament autoritzats per l'administració educativa competent.»  
5. El Servei d'Infraestructures va emetre un informe favorable, de data 29 d'abril de 2013, a la proposta d'instal·lacions i ús educatiu, d'acord amb el que disposa la normativa aplicable sobre els requisits mínims que han de complir aquests centres, això és, el Decret 207/2003, de 10 d'octubre, esmentat en el punt 1.  
6. El 29 d'abril de 2013, la Direcció General de Centres i Personal Docent va emetre un informe favorable respecte a la proposta d'instal·lacions i ús educatiu dels espais reflectits en els plànols presentats per a la modificació del centre docent públic de formació de persones adultes, per trasllat d'instal·lacions i modificació de la denominació especifica del centre.  
7. La Unitat Tècnica de la Direcció Territorial d'Educació, Cultura i Esport de València ha emés informes favorables en el seu àmbit competencial.  
Per això, en virtut de les competències que atorga el Reial decret 2093/1983, de 28 de juliol, sobre traspàs de funcions i serveis de l'Administració de l'Estat a la Comunitat Valenciana en matèria d'educació, i la Llei 7/1985, de 2 d'abril, reguladora de les bases de règim local, la Conselleria d'Educació, Cultura i Esport i l'Ajuntament de Silla acorden subscriure aquest conveni d'acord amb les següents  
  
  
Clàusules  
  
Primera  
L'objecte del present conveni és la nova autorització per trasllat d'instal·lacions i modificació de l'autorització per canvi en el cicle, etapa o nivell educatiu per al qual va ser autoritzat, del centre docent públic de Formació Bàsica de Persones Adultes de Silla, de titularitat íntegrament municipal, dins del marc educatiu vigent establit per la LOE, amb les característiques, ensenyaments i configuració que s'indiquen:  
  
Denominació genèrica: centre docent públic de Formació Bàsica de Persones Adultes (cicle I i II).  
Denominació especifica: Municipal de Silla.  
Domicili: carrer Ausiàs March, s/n.  
Nou domicili: carrer Pere el Cerimoniós, núm. 11.  
Localitat: Silla  
Província: València  
Codi: 39487619.  
Titular: Ajuntament de Silla  
  
Ensenyaments: els programes del cicle I i II de la Formació Bàsica de Persones Adultes i els programes formatius continguts en l'annex III del Decret 220/1999, de 23 de novembre.  
  
Capacitat: 4 unitats de formació bàsica per a persones adultes amb un màxim de 120 llocs escolars, distribuïts de la manera següent:  
  
- 2 unitats del cicle I amb 50 llocs escolars.  
- 2 unitats del cicle II amb 70 llocs escolars.  
  
Segona  
Correspon al titular del centre la dotació pressupostària necessària per a les despeses derivades del personal docent i no docent de titularitat municipal, així com del funcionament de l'esmentat centre, independentment de la possibilitat de concórrer a totes les convocatòries públiques que realitze la Conselleria d'Educació, Cultura i Esport per a la concessió de subvencions o ajudes econòmiques als centres Formació Bàsica de Persones Adultes, i sense perjudici de les relacions que es puguen establir amb altres centres de formació de persones de titularitat de la Generalitat.  
  
Tercera  
El centre se sotmetrà a l'autoritat de la Conselleria d'Educació, Cultura i Esport i de la Inspecció Educativa en els termes que preveu el títol VII de la Llei orgànica 2/2006, de 3 de maig, d'educació, que regula la inspecció del sistema educatiu i la resta de normativa de desplegament que puga dictar-se sobre la matèria.  
  
Quarta  
El titular del centre es compromet a:  
a) Complir el que estableix sobre òrgans de govern dels centres públics el capítol III del títol V de la Llei orgànica 2/2006, de 3 de maig, d'educació.  
b) Complir la normativa aplicable que estableix els requisits mínims dels centres docents de formació de persones adultes que impartisquen ensenyaments bàsics.  
c) Seguir les directrius acadèmiques de l'Administració educativa per als centres dependents de la Conselleria d'Educació, Cultura i Esport, i presentar cada curs acadèmic una programació general anual en què consten les dades acadèmiques i administratives del centre.  
  
També haurà de notificar en la Conselleria d'Educació, Cultura i Esport els canvis de professorat que puguen produir-se i adjuntar a aquesta notificació els documents que justifiquen el compliment de la titulació exigida del nou professorat.  
d) La custòdia dels expedients dels alumnes i dels documents de caràcter acadèmic i administratiu que es generen.  
  
Cinquena  
No és necessari establir un mecanisme de seguiment, vigilància i control de l'execució del conveni i dels compromisos adquirits pels signants, ja que l'objecte del mateix és instrumentalitzar la modificació de l'autorització d'un centre de formació de persones adultes de titularitat municipal, i el control posterior del funcionament del mateix correspon a la Inspecció Educativa.  
  
Sisena  
El present conveni produeix efectes el mateix dia de la seua signatura, no obstant això, la nova modificació de l'autorització del centre produirà efectes des de l'inici del curs acadèmic 2022/2023.  
  
Setena  
1 Les modificacions que es produïsquen en les, instal·lacions i la resta dels requisits mínims, excepte les que suposen una nova autorització, hauran de ser sol·licitades a l'Administració educativa, que instruirà el procediment corresponent, el qual es tramitarà amb la finalitat de comprovar que li centre reuneix els requisits mínims establits en la legislació, el qual finalitzarà mitjançant resolució del conseller competent en educació en els següents suposats:  
a) Canvis de denominació específica del centre.  
b) Modificació de les instal·lacions.  
c) Ampliació o reducció del nombre de llocs escolars.  
d) Modificació de les especialitats.  
2 En el cas que la modificació es considere una nova autorització, comportarà la subscripció d'una addenda al conveni, com en els següents suposats:  
a) Canvis de domicili del centre per trasllat de les instal·lacions.  
b) Ampliació, reducció o substitució d'ensenyaments.  
Qualsevol altra alteració del contingut del conveni, serà tramitada d'acord amb el que disposa l'article 12 del Decret 176/2014, de 10 d'octubre, del Consell, pel qual regula els convenis que subscriga la Generalitat i el seu Registre.  
  
Huitena  
La Conselleria d'Educació, Cultura i Esport ha de publicar el text íntegre d'aquest conveni en el portal de transparència, per aplicació del que s'estableix en els articles 9.1.C i 10.1 de la Llei 2/2015, de 2 d'abril, de la Generalitat, de transparència, bon governe participació ciutadana de la Comunitat Valenciana, i el seu desplegament reglamentari recollit en els articles 3.4 i 12.2 del Decret 105/2017, de 28 de juliol, del Consell, de desplegament de la Llei 2/2015, de 2 d'abril, de la Generalitat.  
  
  
Novena  
Informació sobre el tractament de dades: en compliment del que estableix l'article 13 del RGPD i 11 de la LOPDIGDD, les parts signants d'aquest conveni són informades que la Conselleria d'Educació, Cultura i Esport és responsable del tractament de les seues dades personals amb la finalitat de dur a terme la seua signatura, execució i control del compliment i, en el seu cas publicar l'existència del conveni i parts del mateix a través dels portals institucionals i llocs web corresponents. La persona interessada pot exercir els seus drets d'accés, rectificació, oposició, supressió, limitació del tractament i no ser objecte d'una decisió basada únicament en el tractament automatitzat, així com presentar reclamació davant l'Agència Espanyola de Protecció de Dades. Es pot consultar informació detallada en el Registre de Tractament de Dades publicat en www.ceice.gva.es/es/registre-de-tractament-de-dades.  
  
  
Desena  
El conveni tindrà vigència, per ser una autorització administrativa, fins a l'extinció de l'autorització, per qualsevol de les següents causes:  
  
a) Per mutu acord de les parts.  
b) Per incompliment de les obligacions assumides per l'ajuntament.  
  
c) Per denúncia d'una de les parts, després de l'avís previ de, com a mínim, sis mesos abans de l'inici del curs acadèmic en què s'haja d'extingir.  
d) Per canvi de titularitat, trasllat d'instal·lacions del centre o cessament de les activitats.  
En els supòsits prevists en els punts b i d l'extinció requerirà la comunicació prèvia de la Conselleria al titular de l'escola.  
D'acord amb el que estableix l'article 11.1.f del Decret 176/2014, de 10 d'octubre, del Consell, pel qual es regulen els convenis que subscriu la Generalitat i el seu registre, en cas d'extinció del conveni per les causes anteriorment incloses, es tramitarà el corresponent expedient de revocació de l'autorització concedida al centre. Aquesta extinció produirà efectes a partir del final del curs escolar en què es produïsca la causa.  
  
  
Onzena  
L'aplicació i execució d'aquest conveni, incloent-hi amb aquesta finalitat tots els actes jurídics que puguen dictar-se per a la seua execució i desplegament, no podrà suposar cap obligació econòmica per a la Generalitat, i en tot cas haurà de ser atesa amb els seus mitjans personals i materials.  
  
Dotzena  
Aquest conveni té naturalesa administrativa. Les parts acorden el sotmetiment a la jurisdicció contenciosa administrativa per a resoldre les incidències que puguen produir-se en l'aplicació del conveni, sense perjudici del sotmetiment a la jurisdicció corresponent de les actuacions que, relacionades amb aquest, puguen tindre una altra naturalesa.  
  
Tretzena  
El conveni s'inscriurà en el Registre de Centres Docents de la Comunitat Valenciana i en el Registre de Convenis de la Generalitat, i es publicarà en el Diari Oficial de la Generalitat Valenciana.  
  
  
Catorzena  
Per deixar-ne constància i en prova de conformitat, les parts signen aquest conveni en la data que consta en la signatura electrònica.  
  
21.04.2023. La consellera d'Educació, Cultura i Esport: Raquel Tamarit Iranzo.  
21.04.2023. L'alcalde president de l'Ajuntament de Silla: Vicente Zaragoza Alberola.  
  
Davant de mi:  
24.04.2023. La secretària de l'Ajuntament de Silla: Paz Zaragozá Campos.